Colorado (ibaia)

Colorado (; ; mojaveraz: Aha Kwahwat) Estatu Batuetako hego-mendebaldeko eta Mexikoko ipar-mendebaldeko ibai nagusia da. 2.330 kilometro luze da eta 637.000 kilometro koadroko arroa drainatzen duColorado River Global.britannica.com.

 Geografia 
Iturburua Colorado estatuaren ipar-mendebaldeko Mendi Harritsuetan du. Gero, Estatu Batuetako Utah, Arizona, Nevada, Kalifornia eta Mexikoko Kalifornia Beherea eta Sonora estatuak zeharkatzen ditu, Kaliforniako golkora isuri baino lehen. Lehenago Colorado Grand River eta Green River bilgunetik aurrerako ibilbidearen izena izan bazen ere, 1921ean, Colorado estatuaren eskariz, Mendi Harritsuetan hasitako ibilbideari eman zitzaion izen hori«Many years ago, the Colorado River was just Grand» Summitdaily.com.

Arizonako lautadetan (Coloradoko lautadak) arroila sakonak sortzen ditu; Arroila Handia (ingelesez: Grand Canyon of Colorado), adibidez, 446 km luze da. Colorado ibaiak aintzira zabala osatzen duen Hoover urtegia (Hoover Dam) hornitzen du, eta handik aurrera Arizona, Nevada eta Kalifornia estatuen arteko muga egiten du. Kaliforniako golkoan itsasoratzen da, Mexikon 128 km egin ondoren.

 Ibaiadarrak 
 Green ibaia
 Little Colorado
 Virgin ibaia
 Gila ibaia
 Dirty Devil ibaia
 Dolores ibaia Escalante ibaia
 Gunnison ibaia
 Kanab ibaia
 Paria ibaia
 San Juan ibaia

 Hiri nagusiak 
 Rifle (Colorado)
 Grand Junction (Colorado)
 Moab (Utah)
 Yuma (Arizona)
 Calexico (Kalifornia)
 Mexicali (Kalifornia Beherea)

 Historia 
Ibaia ikusi zuen lehendabiziko europarra Francisco de Ulloa izan zen, 1539an, Kaliforniako golkoa esploratzen ari zela.

 Erreferentziak 

 Kanpo estekak 

Kategoria:Mexikoko ibaiak
Kategoria:Coloradoko ibaiak
Kategoria:Utahko ibaiak
Kategoria:Arizonako ibaiak
Kategoria:Nevadako ibaiak
Kategoria:Kaliforniako ibaiak
Kategoria:Muga egiten duten ibaiak